ເຈົ້າຄອງກຳແພງ ນະຄອນ Baltimore ຢາກຮູ້ຄຳຕອບ ກ່ຽວກັບການຕາຍ ຜູ້ຖືກກັກຂັງ 
ເຈົ້າ​ຄອງກຳ​ແພງນະຄອນ Baltimore ທ່ານນາງ Stephanie Rawlings-Blake ຕ້ອງການຢາກຮູ້ ເຖິງສາເຫດການ​ຕາຍ ​ຂອງທ້າວ Freddie Gray. ​
ເຈົ້າຄອງກຳແພງນະຄອນ Baltimore ໄດ້ຊ່ວຍອອກສຽງໃຫ້ ແກ່ພວກປະທ້ວງຫລາຍຮ້ອຍຄົນທີ່ຮຽກຮ້ອງເອົາຄວາມຍຸດຕິ ທຳ ກ່ຽວກັບຜູ້ຊາຍອາຍຸ 25 ປີ ທີ່ໄດ້ເສຍຊີວິດ ຢູ່ໃນລະຫວ່າງ ການຖືກກັກຂັງຂອງຕຳຫລວດ ໃນຕົ້ນອາທິດນີ້ ເຈົ້າຄອງກຳແພງ Stephanie Rawlings-Blake ກ່າວໃນວັນ ສຸກວານນີ້ວ່າ ທ່ານນາງຕ້ອງການຄຳຕອບ ກ່່ຽວກັບການຕາຍ ຂອງທ້າວ Freddie Gray ທີ່ໄດ້ເສຍຊີວິດນຶ່ງອາທິດຫລັງຈາກ ໄດ້ຮັບບາດເຈັບຢູ່ເສັ້ນປະສາດໄຂສັນຫລັງໃນຂະນະທີ່ຖືກ ຕຳຫຼວດຈັບຢູ່ນັ້ນ ເຈົ້າຄອງກຳແພງ ຍັງໄດ້ຂອບໃຈພວກປະທ້ວງ ທີ່ພາກັນໂຮມຊຸມດ້ວຍຄວາມ ສະຫງົບ ຫລາຍຮ້ອຍຄົນ ທີ່ພາກັນລົງສູ່ຖະໜົນໃນນະຄອນ Baltimore ນັບແຕ່ທ້າວ Gray ໄດ້ເສຍຊີວິດໃນວັນອາທິດແລ້ວນີ້ ຮ້ອງໂຮວ່າ “ໝົດຄືນ ໝົດມື້ ພວກເຮົາຕ້ອງການ ຄວາມທ່ຽງທຳ ໃຫ້ແກ່ Freddie Gray ” ທະນາຍຄວາມຂອງຄອບຄົວຄົນນຶ່ງ ໄດ້ກ່າວ ຕໍ່ ວີໂອເອ ວ່າ ໄຂສັນຫລັງຂອງ ທ້າວ Gray ໄດ້ຮັບບາດເຈັບຢ່າງຮ້າຍແຮງຫລັງຈາກ ຕຳຫລວດ ໄດ້ນຳພາໂຕລາວໄປກັກຂັງ ໃນວັນທີ 12 ເດືອນເມສາຜ່ານມານີ້ ເຈົ້າຄອງກຳແພງ Rawlings-Blake ກ່າວໃນວັນສຸກວານນີ້ວ່າ ທ່ານນາງຕ້ອງ ການ ຢາກຮູ້ວ່າ ເປັນຫຍັງເຈົ້າໜ້າທີ່ຕຳຫລວດຈຶ່ງເບິ່ງຄືວ່າບໍ່ໄດ້ປະຕິບັດຕາມນະໂຍບາຍ ທີ່ ບັງຄັບວ່າ ນັກໂທດທຸກໆຄົນຕ້ອງໃສ່ສາຍແອວ ໃນຂະນະທີ່ທຳການຂົນສົ່ງ ແລະເປັນ ຫຍັງເຂົາເຈົ້າບໍ່ໄດ້ຮ້ອງຂໍການຊ່ວຍເຫລືອການແພດຫລັງຈາກທ້າວ Gray ໄດ້ຂໍຮ້ອງ ແລ້ວນັ້ນ ຕຳຫລວດ Baltimore ຮັບຮູ້ໃນວັນພະຫັດທີ່ຜ່ານມານີ້ວ່າ ທ້າວ Gray ບໍ່ໄດ້ໃສ່ສາຍ ແອວ ໃນຂະນະທີ່ຢູ່ຫລັງລົດຕູ້ ທີ່ນຳພາລາວໄປປ້ອມຕຳຫລວດ ຜູ້ບັນ ຊາການຕຳ ຫລວດ ນະຄອນ Baltimore ທ່ານ Anthony Batts ກ່າວວ່າ ບັນດາເຈົ້າໜ້າທີ່ຕຳ ຫລວດ ໄດ້ຮູ້ຊ້າໄປແນ່ວ່າ ທ້າວ Gray ທີ່ປາກົດວ່າເປັນ ຫືດນັ້ນ ຕ້ອງການການຊ່ວຍ ເຫລືອດ້ານການແພດ ທ່ານ Batts ໃນວັນສຸກວານນີ້ ໄດ້ປະຕິເສດຕໍ່ການຮຽກຮ້ອງໃຫ້ທ່ານລາອອກຈາກໜ້າ| ທີ່ ທ່ານກ່າວເພີ້ມເຕີມວ່າ ຕຳຫລວດໄດ້ຮັບ “ລາຍງານເບື້ອງຕົ້ນດ້ວຍປາກເປົ່າ” ຈາກຜູ້ກວດກາການແພດຂອງ ທ້າວ Gray ທ່ານ ບໍ່ໄດ້ເປີດເຜິີຍເຖີງຜົນຂອງການລາຍງານ ໃນເຫດການທີ່ຕິດຕາມມາຢ່າງວ່ອງໄວ ໃນວັນອາທິດນັ້ນ ທ້າວ Gray ໄດ້ໃຊ້ສາຍຕາ ເບິ່ງເຈົ້າໜ້າທີ່ຕຳຫລວດ ແລ້ວກໍແລ່ນໜີ ແຕ່ໄດ້ຖືກຈັບພ້ອມດ້ວຍມີດ ອັນນຶ່ງຢູ່ແອວຂອງ ລາວແລະຜູ້ກ່ຽວໄດ້ຖືກແກ່ດືງ ໄປໃສ່ໃນລົດຕູ້ຕຳຫຼວດ